ddrg/super_eurlex huggingface dataset:
SKRIFTLIG FORESPØRGSEL E-2093/03

af Paulo Casaca (PSE) til Kommissionen

(24. juni 2003)

Om: Mulig overtrædelse af EF's direktiv om byspildevand i Ponta Delgada

I følge pressen (Açoriana Oriental fra 4. juni 2003) har miljøorganisationen Quercus beskyldt anlægget til rensning af spildevand i Ponta Delgada for at overtræde EF's normer, en påstand som imødegås af bystyret i Ponta Delgada.

Kan Kommissionen kaste lys over følgende:

1. Kan Kommissionen bekræfte, at Ponta Delgada-bassinet blev anset for at være et mindre følsomt område i følge kriterierne nævnt i artikel 6, stk. 1, i Rådets direktiv 91/271/EØF(1)? I bekræftende fald, hvornår skal så revisionen af denne status, som nævnt i artiklens stk. 4, være tilendebragt?

2. Er Kommissionen af den opfattelse, at det af omfattende undersøgelser fremgår, at udledningerne ikke vil påvirke miljøet negativt, som det forlanges i stk. 2 i samme artikel?

3. Har Kommissionen kendskab til undersøgelser, som Universidad dos Açores gennemførte i begyndelsen af 90'erne, og som påpegede, at havvandet omkring Açorerne i almindelighed og bassinet mellem Ponta Delgada og Caloura i særdeleshed er yderst følsomt?

4. Blev de eventuelle undersøgelser, som der henvises til i stk. 2, gjort til genstand for offentlig diskussion, som det normalt sker med undersøgelser af miljøpåvirkninger?

(1) EFT L 135 af 30.5.1991, s. 40.

Svar afgivet på Kommissionens vegne af Margot Wallström

(5. august 2003)

1. Portugal har kortlagt kystfarvandene omkring Azorerne, herunder Ponta Delgada-bassinet, som mindre følsomme områder. Kommissionen har ikke givet sin godkendelse af denne kortlæggelse. Kommissionen er af den opfattelse, at en del af disse områder ikke opfylder kriterierne i Rådets direktiv 91/271/EØF, navnlig med hensyn til risikoen for forurening af et stort antal badevandsstrækninger samt visse skaldyrvande.

Kommissionen har indledt en overtrædelsesprocedure mod Portugal som følge af dette lands manglende efterkommelse af Rådets direktiv 91/271/EØF om rensning af byspildevand, som bl.a. omfatter kortlæggelse af mindre følsomme områder.

Ifølge de foreliggende oplysninger udledes spildevand fra Ponta Delgada og Angra do Heroismo (som begge er byområder med over 15 000 personækvivalenter) til badevandsområder uden den nødvendige biologiske rensning. Den sidste frist for tilvejebringelse af disse rensningsanlæg var den 31. december 2000.

2. Kommissionen er ikke blevet informeret om nogen omfattende undersøgelse fra de portugisiske myndigheders side, som omhandlet i artikel 6, stk. 2, i Rådets direktiv 91/271/EØF.

3. Kommissionen kender intet til disse undersøgelser.

4. Kommissionen er ikke blevet informeret om nogen undersøgelse i henhold til artikel 6, stk. 2, fra de portugisiske myndigheders side. Det er derfor uklart, om en sådan undersøgelse virkelig er blevet foretaget.
SKRIFTLIG FORESPØRGSEL E-1614/03

af Chris Davies (ELDR) til Kommissionen

(13. maj 2003)

Om: Elektriske apparaters energieffektivitet

Kommissionen vil kende resultaterne af den nye undersøgelse foretaget af Det Internationale Energiagentur, som konkluderede, at indførelse af mere energieffektive elektriske husholdningsapparater kunne sætte industrilandene i stand til at begrænse deres energiforbrug med 30 % inden 2010 og bidrage væsentligt til at nå målene for begrænsning af drivhusgasemissioner.

Hvilke planer har Kommissionen om at indføre obligatoriske standarder for elektrisk udstyrs energimæssige ydeevne og forlænge energimærkningsordninger?

Svar afgivet på Kommissionens vegne af Loyola de Palacio

(10. juni 2003)

Kommissionen har kendskab til resultaterne af Det Internationale Energiagenturs undersøgelse, som det ærede medlem nævner.

Kommissionen er ved at udarbejde et forslag til direktiv om fastsættelse af rammebestemmelser for miljøvenligt design af energiforbrugende produkter. Specifikke krav om miljøvenligt design skal navnlig omfatte obligatoriske standarder for produkternes energimæssige ydeevne (alle energikilder). Metoden til fastsættelse af niveauet for kravene til energieffektivitet er fastsat i direktivudkastet og er baseret på minimumslivscyklusomkostningerne for forbrugerne; samme fremgangsmåde blev benyttet til IEA's undersøgelse.

For så vidt angår energimærkning af husholdningsapparater, gør Kommissionen forberedelser til at skærpe de nuværende krav til mærkning af køleapparater (køleskabe, dybfrysere og kombinationer heraf) og vaskemaskiner. Der er desuden arbejde i gang med at udvide energimærkningen til også at omfatte vandvarmere.
SKRIFTLIG FORESPØRGSEL E-2399/03

af Elspeth Attwooll (ELDR) til Kommissionen

(21. juli 2003)

Om: EU-finansiering af tilslutning til elforsyningsnettet

For nylig blev det meddelt, at en lille landsby i Wales brugte Mål 1-midler som et bidrag til at finansiere tilslutningen af en række ejendomme til det nationale elforsyningsnet. Kan Kommissionen

bekræfte, at Mål 1-overgangsprogrammet i det skotske højland og på de skotske øer kan benyttes til et tilsvarende formål? Kan Kommissionen ligeledes oplyse, om der findes andre typer EU-midler, som kunne bidrage til projekter, der har til formål at tilslutte boliger, virksomheder eller begge dele til det nationale elforsyningsnet?

Kan Kommissionen ligeledes besvare de ovenstående spørgsmål for vandforsyningens vedkommende?

Svar afgivet på Kommissionens vegne af Michel Barnier

(22. august 2003)

Det fremgår af det fælles programmeringsdokument for 2000-2006 for Highlands & Islands Special Transitional Programme (det særlige overgangsprogram for højlandet og øerne), at bistand fra Den Europæiske Udviklings- og Garantifond for landbruget, Udviklingssektionen, kan benyttes til at forbedre el- og vandforsyningen.

Med hensyn til vandforsyningen vedrører en foranstaltning i programmet vandforvaltning, vandforsyning, rensning af spildevand og forureningskontrol. Formålet med foranstaltningen er at forbedre vandforsyningen og spildevandsrensningen til fordel for erhvervslivet og miljøets beskyttelse.

Det er det regionale partnerskab for Highlands & Islands, der har ansvaret for at udvælge, hvilke projekter der medfinansieres af strukturfondene.
SKRIFTLIG FORESPØRGSEL E-1691/03

af Jonas Sjöstedt (GUE/NGL) til Rådet

(21. maj 2003)

Om: Vederlag betalt til Den Europæiske Investeringsbank for forvaltning af investeringsfaciliteten ifølge Cotonou-aftalen

I henhold til Rådets beslutning af 8. april 2003 om dækning af Den Europæiske Investeringsbanks omkostninger ved forvaltningen af investeringsfaciliteten ifølge Cotonou-aftalen (2003/268/EF(1)) har Den Europæiske Investeringsbank ret til at kræve vederlag på op til 10 % af 2 200 mio. EUR over fem år.

Rådets afgørelse indeholder ingen bestemmelser, som gør det muligt at kontrollere nøjagtigheden eller rigtigheden af de beløb, som banken kræver.

Er Rådet enig i, at Revisionsretten bør gennemføre en sådan kontrol?

(1) EUT L 99 af 17.4.2003, s. 45.

Svar

(7. oktober 2003)

1. Rådets beslutning af 8. april 2003(1) indeholder de nærmere bestemmelser om størrelsen af vederlaget for forvaltningen af investeringsfaciliteten.

Rådets beslutning fastsætter, at banken hvert år (inden 30. juni) skal forelægge regnskaber for Investeringsfacilitetsudvalget. Disse regnskaber omfatter nærmere oplysninger om de faktisk påløbne omkostninger samt det beløb, der er modtaget fra kunder i det forløbne år i forbindelse med forvaltningen af investeringsfaciliteten.

Disse regnskaber skal være revideret, før de forelægges Investeringsfacilitetsudvalget til drøftelse og godkendelse.

2. Den Europæiske Revisionsret har revisionsrettigheder i forbindelse med investeringsfaciliteten, der er baseret på den interne aftale, som fastlægger retningslinjerne for revision og godkendelse af den investeringsfacilitet, som banken forvalter.

Den fastsætter:

- i artikel 32, stk. 5, at revision og godkendelse i forbindelse med investeringsfaciliteten sker efter procedurer, der er fastsat i bankens vedtægter, og

- i artikel 32, stk. 2, at de betingelser, under hvilke Revisionsretten udøver sine beføjelser, fastsættes i finansforordningen.

Finansforordningen af 27. marts 2003(2) fastsætter i artikel 112 og i artikel 119, stk. 2, at:

- revision og decharge i forbindelse med investeringsfaciliteten sker efter procedurer, der er fastsat i bankens vedtægter, dvs. af bankens Revisionsudvalg

- decharge i forbindelse med investeringsfaciliteten gives af bankens lovpligtige organer, dvs. Styrelsesrådet, på grundlag af Revisionsudvalgets henstilling

- de nærmere regler for, hvordan Revisionsretten skal foretage denne revision, er omfattet af trepartsaftalens bestemmelser

3. Den Europæiske Revisionsret kunne, hvis den ønskede det, revidere retmæssigheden af vederlagsbetalingen til banken fra tilbageførslerne af risikovillig kapital eller lån på særlige vilkår under successive Lomé-mandater eller fra investeringsfacilitetens tilbageførsler.

(1) EFT L 99 af 17.4.2003, s. 45.

(2) EFT L 83 af 1.4.2003, s. 1.
SKRIFTLIG FORESPØRGSEL E-1566/03

af Béatrice Patrie (PSE) til Kommissionen

(8. maj 2003)

Om: Bøder til seks franske sammenslutninger i oksekødssektoren

Kommissionen idømte med beslutning af 2. april 2003 seks franske sammenslutninger i oksekødssektoren en bøde på i alt 16,7 mio. EUR for at have indgået en aftale om standsning af fransk import af oksekød og om fastsættelse af mindstepriser for visse former for kvæg.

Efter kogalskabskrisen befandt oksekødsproducenterne sig i en meget alvorlig nødsituation (fald i forbruget og producentpriserne), der i Frankrig yderlig blev forstærket i kraft af den særlige franske opdrætsmetode, hvor ammekvæget indtager en meget væsentlig plads.

Under disse omstændigheder var etableringen af en ordning til stabilisering af priserne berettiget. Kommissionen har desuden selv anerkendt de særlige omstændigheder og den ualmindeligt vanskelige økonomiske kontekst, der lå til grund for de trufne foranstaltninger.

Påtænker Kommissionen at tage bedre hensyn til de ikke-kommercielle aspekter af dette spørgsmål og fuldstændig frafalde disse sanktioner eller i det mindste nøjes med symbolske bøder?

Svar afgivet på Kommissionens vegne af Mario Monti

(18. juni 2003)

Kommissionen tillader sig at henvise det ærede medlem til besvarelsen af skriftlig forespørgsel P-1419/03 af Véronique Mathieu(1).

Kommissionen bekræfter, at den udmærket er klar over, at hele oksekødssektoren har været ramt af en ganske særlig krise, hvilket klart fremgår af alle de foranstaltninger, der er truffet for at stabilisere markedet. Kommissionen har således brugt over 1,5 mia. EUR med henblik på denne stabilisering. Desuden har den franske regering fået tilladelse til at tildele over 300 mio. EUR i direkte støtte til de kriseramte opdrættere. Alle disse omstændigheder blev taget i betragtning i forbindelse med beslutningen af 2. april 2003.

I den pågældende sag har Kommissionen med det ærede medlems ord taget hensyn til de ikke-kommercielle aspekter af denne sag. Den har således helt undtagelsesvis gjort brug af en specifik bestemmelse i retningslinjerne for fastsættelse af bøder(2) og foretaget en betydelig reduktion (60 %) i forhold til den bøde, den ellers ville have fastsat.

Hvad angår muligheden for at tage beslutningen op til fornyet behandling, kan Kommissionen principielt ikke ændre sine beslutninger. Anser parterne Kommissionens beslutning for faktuelt eller juridisk ubegrundet, kan de indbringe den for De Europæiske Fællesskabers Ret i Første Instans. Parterne har i øvrigt offentligt tilkendegivet, at de vil gøre brug at de retlige fremgangsmåder, de råder over i henhold til EF-traktaten.

(1) Se side 86.

(2) EFT C 9 af 14.1.1998.
SKRIFTLIG FORESPØRGSEL E-0286/03

af Carlos Coelho (PPE-DE) til Kommissionen

(7. februar 2003)

Om: Lukning af skotøjsfabrikken C & J Clark Fábrica de Calçado, Lda. i Castelo de Paiva kommune, Portugal

Den multinationale virksomhed C & J Clark Fábrica de Calçado, Lda. i Castelo de Paiva kommune, Portugal, bekendtgjorde den 10. januar 2003, at den ville lukke sin fabrik, der beskæftiger 588 arbejdstagere, som dermed vil blive arbejdsløse.

Virksomheden begrunder selv beslutningen om lukning med import af overlæder fra Indien og Rumænien, med det formål at opretholde en konkurrencedygtig prisstruktur (i Press Release udsendt af Clark's administration den 10. januar 2003).

Clark etablerede sig i Castelo de Paiva i 1988 og har modtaget både national støtte og fællesskabsstøtte, og i maj 2000 undertegnede virksomheden en protokol med byrådet, hvori den forpligtede sig til at videreføre sin fabrikation til mindst 2007 til gengæld for omfattende kommunale investeringer.

Castelo de Paiva er en kommune i det indre Portugal, som er kendetegnet ved stor økonomisk sårbarhed, og lukningen af denne virksomhed vil derfor få ødelæggende økonomiske og sociale følger.

I betragtning af at denne beslutning om lukning er i modstrid med det sociale ansvar, der påhviler virksomheder, bedes Kommissionen oplyse følgende:

- Hvor store beløb er der blevet bevilget fra EU's fonde til virksomheden Clark Fábrica de Calçado, Lda. i Castelo de Paiva, og hvornår?

- På hvilke betingelser er de nævnte EU-midler blevet bevilget til virksomheden?

- Hvis virksomheden Clark overtræder forpligtelserne i forbindelse med tildeling af EU-støtte, hvordan agter Kommissionen da at reagere for at forhindre lukningen og sikre, at fabrikationen i Castelo de Paiva opretholdes og arbejdspladserne dermed sikres?

- Hvilke politiske skridt agter Kommissionen at tage for at forhindre og i sidste instans straffe denne form for handlinger, der hyppigt begås af virksomheder, der etablerer sig på Den Europæiske Unions område, hvor de nyder godt af fællesskabets fonde, og som efter at have udnyttet alle hermed forbundne fordele og goder, ikke mindst med hensyn til menneskelige ressourcer, flytter deres aktivitet?

Samlet svarafgivet på Kommissionens vegne af Anna Diamantopouloupå skriftlige forespørgsler E-0286/03, E-0287/03,E-0288/03, E-0289/03, E-0290/03, E-0301/03 og E-0441/03

(12. marts 2003)

De ærede medlemmer henvises til Kommissionens svar på skriftlig forespørgsel P-0089/03 af Regina Bastos(1).

(1) Se side 67.
SKRIFTLIG FORESPØRGSEL E-1198/03

af Roberta Angelilli (UEN) til Kommissionen

(1. april 2003)

Om: Pesaro Kommunes udnyttelse af midler fra sportsprogrammet for handicappede

I september 2002 forelagde det italienske finansministeriums tilsynsudvalg opgørelsen for udnyttelsen af midler stillet til rådighed af EU.

Af denne opgørelse fremgår det, hvor foruroligende langsomt og ineffektivt en række lokale myndigheder tildeler de godkendte projekter støtte.

Også Kommissionen har flere gange henledt opmærksomheden på denne alarmerende situation for så vidt angår lokale myndigheders mangelfulde udnyttelse af EU-midler.

Navnlig visse lokale myndigheder, herunder f.eks. Pesaro Kommune, har hårdt brug for at udnytte EU-midlerne til at integrere handicappede via sporten.

Kan Kommissionen på denne baggrund oplyse:

1. om Pesaro Kommune har forelagt projekter i håb om at opnå støtte fra sportsprogrammet for handicappede?

2. om Pesaro Kommune har fået bevilget støtte til disse projekter?

3. om de pågældende midler er blevet brugt?

Samlet svarafgivet på Kommissionens vegne af Michel Barnierpå skriftlige forespørgsler E-0860/03, E-0885/03, E-1191/03, E-1192/03,E-1193/03, E-1194/03, E-1195/03, E-1196/03, E-1197/03, E-1198/03,E-1199/03, E-1200/03, E-1201/03, E-1202/03 og E-1203/03

(23. april 2003)

Kommissionen er slet ikke i tvivl om, at sport spiller en vigtig rolle for handicappedes integrering, men den råder ikke over noget særligt program på dette område.

Hvad angår Den Europæiske Fond for Regionaludviklings eventuelle medfinansiering af projekter i nævnte italienske kommuner, anmodes det ærede medlem om at læse Kommissionens svar på hendes skriftlige forespørgsler E-0834/03(1), E-1118/03(2), E-1119/03(3) til E-1124/03 og E-1125/03(4).

(1) EUT C 280 E af 21.11.2003, s. 96.

(2) Se side 160.

(3) EUT C 268 E af 7.11.2003, s.172.

(4) EUT C 280 E af 21.11.2003, s. 117.
SKRIFTLIG FORESPØRGSEL E-1197/03

af Roberta Angelilli (UEN) til Kommissionen

(1. april 2003)

Om: Perugia Kommunes udnyttelse af midler fra sportsprogrammet for handicappede

I september 2002 forelagde det italienske finansministeriums tilsynsudvalg opgørelsen over de midler, der var stillet til rådighed af EU.

Det fremgår af denne opgørelse, hvor foruroligende langsomt og ineffektivt en række lokale myndigheder tildeler de godkendte projekter støtte.

Også Kommissionen har flere gange henledt opmærksomheden på denne alarmerende situation, for så vidt angår lokale myndigheders mangelfulde udnyttelse af EU-midler.

Navnlig visse lokale myndigheder, herunder f.eks. Perugia Kommune, har hårdt brug for at udnytte EU-midlerne til at integrere handicappede via sporten.

Kan Kommissionen på denne baggrund oplyse følgende:

1. har Perugia Kommune har projekter i håb om at opnå støtte fra sportsprogrammet for handicappede?

2. har Perugia Kommune fået bevilget støtte til disse projekter?

3. er de pågældende midler blevet brugt?

Samlet svarafgivet på Kommissionens vegne af Michel Barnierpå skriftlige forespørgsler E-0860/03, E-0885/03, E-1191/03, E-1192/03,E-1193/03, E-1194/03, E-1195/03, E-1196/03, E-1197/03, E-1198/03,E-1199/03, E-1200/03, E-1201/03, E-1202/03 og E-1203/03

(23. april 2003)

Kommissionen er slet ikke i tvivl om, at sport spiller en vigtig rolle for handicappedes integrering, men den råder ikke over noget særligt program på dette område.

Hvad angår Den Europæiske Fond for Regionaludviklings eventuelle medfinansiering af projekter i nævnte italienske kommuner, anmodes det ærede medlem om at læse Kommissionens svar på hendes skriftlige forespørgsler E-0834/03(1), E-1118/03(2), E-1119/03(3) til E-1124/03 og E-1125/03(4).

(1) EUT C 280 E af 21.11.2003, s. 96.

(2) Se side 160.

(3) EUT C 268 E af 7.11.2003, s.172.

(4) EUT C 280 E af 21.11.2003, s. 117.
SKRIFTLIG FORESPØRGSEL P-0433/03

af Francesco Speroni (NI) til Kommissionen

(12. februar 2003)

Om: Hindringer for arbejdstagernes frie bevægelighed og den frie konkurrence inden for taxisektoren

Hvorfor kan en tandlæge fra Paris udøve sin virksomhed i Milano, mens en taxachauffør fra Paris ikke kan gøre ligeså?

Er dette i overensstemmelse med reglerne for arbejdstagernes frie bevægelighed og den frie konkurrence?

Svar afgivet på Kommissionens vegne af Anna Diamantopoulou

(7. marts 2003)

EF-traktatens artikel 39 sikrer medlemsstaternes borgere ret til fri bevægelighed inden for medlemsstaternes territorium med henblik på beskæftigelse. For selvstændige er denne ret nedfældet i EF-traktatens artikel 43. Her sikres retten til at optage og udøve selvstændig erhvervsvirksomhed samt til at oprette og lede virksomheder på de vilkår, som i etableringslandets lovgivning er fastsat for landets egne borgere.

På grundlag af det ærede medlems spørgsmål er Kommissionen ikke klar over, hvilke hindringer for taxachauffører, der flytter til andre medlemsstater, der henvises til. Hvis det ærede medlem har kendskab til konkrete sager om ikke-overholdelse af fællesskabsreglerne, opfordres han hermed til at sende dem til Kommissionens tjenestegrene med henblik på yderligere gennemgang.
SKRIFTLIG FORESPØRGSEL E-1643/03

af Stavros Xarchakos (PPE-DE) til Kommissionen

(16. maj 2003)

Om: Kontrolorganernes sammensætning i Grækenland

Rådets forordning (EF) 1260/1999(1) (21. juli 1999) sætter som bekendt rammerne for forvaltning, overvågning og kontrol af den tredje EF-støtteramme. Af denne forordnings ånd og bogstav fremgår det, at der stilles krav om effektiv og rentabel forvaltning af fællesskabsmidlerne. For at sikre opfyldelsen af dette fællesskabskrav pålægges det enhver medlemsstat at oprette en uafhængig tjeneste, der kan skride ind, afsløre og korrigere uregelmæssigheder samt holde Kommissionen underrettet.

I Grækenland er de ansvarlige tjenester EDEL (finanskontroludvalget) og det 51. og 52. kontroldirektorat, der (som EDEL) hører ind under det græske økonomiministerium, og hvis personale hovedsagelig består af offentligt ansatte og ikke omfatter geoteknikere, ingeniører, miljøeksperter m.fl., hvilket imidlertid ville give kontrolundersøgelserne mere vægt og troværdighed.

Kan Kommissionen tilsende mig skrivelserne af 13. juni 2001 fra økonomiministeriet til GD REGIO, skrivelse nr. 107569/14-8-2001 fra GD REGIO til de græske myndigheder, svaret fra økonomiministeriet på GD REGIO's dokument G.3/EM/103141/2-4-2002, D(2002) 830233, samt GD REGIO's kontrolrapport vedrørende det regionale operationelle program for De Ioniske Øer og det regionale operationelle program for Epirus?

(1) EFT L 161 af 26.6.1999, s. 1.

Svar afgivet på Kommissionens vegne af Michel Barnier

(23. juni 2003)

Det ærede medlems forespørgsel vedrører en anmodning om aktindsigt. Sådanne anmodninger falder ind under Europa-Parlamentets og Rådets forordning (EF) nr. 1049/2001 af 30. maj 2001 om aktindsigt i Europa-Parlamentets, Rådets og Kommissionens dokumenter(1).

Kommissionen vil undersøge det ærede medlems anmodning efter proceduren i den nævnte forordning.

(1) EFT L 145 af 31.5.2001.
SKRIFTLIG FORESPØRGSEL E-0893/03

af Roberta Angelilli (UEN) til Kommissionen

(21. marts 2003)

Om: Fiumicino Kommunes udnyttelse af midler fra det decentraliserede samarbejdsprogram

I september 2002 forelagde det italienske finansministeriums tilsynsudvalg en opgørelse over udnyttelsen af midler, der er stillet til rådighed af EU.

Af opgørelsen fremgår det, at udvælgelsen af projekter blandt nogle lokale myndigheder foregår foruroligende langsomt og ineffektivt.

Også Kommissionen har flere gange gjort opmærksom på de lokale myndigheders mangelfulde udnyttelse af EU-midler.

Der er specielt i visse lokalsamfund, heriblandt Fiumicino Kommune, hårdt brug for at kunne udnytte EU-midlerne til støtte for bæredygtige udviklingsforanstaltninger, der varetages af aktører i EU og i udviklingslandene. Kan Kommissionen på denne baggrund oplyse:

1. om Fiumicino Kommune har forelagt projekter med henblik på opnåelse af støtte fra det decentraliserede samarbejdsprogram?

2. om Fiumicino Kommune har opnået støtte til disse projekter?

3. om de pågældende midler er blevet udnyttet?

Samlet svarafgivet på Kommissionens vegne af Michel Barnierpå skriftlige forespørgsler E-0831/03, E-0893/03, E-0991/03, E-0992/03,E-0993/03, E-0994/03, E-0995/03, E-0996/03, E-0997/03, E-0998/03,E-0999/03, E-1000/03, E-1001/03, E-1002/03 og E-1003/03

(6. maj 2003)

EU's vigtigste programmer for decentralt samarbejde er dem, der medfinansieres inden for enhedsprogrammeringsdokumenterne eller Interreg-programmerne under Den Europæiske Fond for Regionaludvikling (EFRU).

Kommissionen henviser desangående det ærede medlem til svarene på skriftlig forespørgsel nr. E-0834/03, E-1118/03, E-1119/03, E-1120/03, E-1121/03, E-1122/03, E-1123/03, E-1124/03 og E-1125/03. For Interreg-samarbejdsprogrammerne er den myndighed, der er ansvarlig for koordineringen på nationalt plan, Ministeriet for Infrastruktur og Transport.
SKRIFTLIG FORESPØRGSEL E-1519/03

af Juan Izquierdo Collado (PSE) til Kommissionen

(6. maj 2003)

Om: Acontobetalinger forskningsprojekter under mål 2

Hvad er Kommissionens fortolkning af artikel 32 i forordning (EF) nr. 1260/1999(1) og dens endelige holdning til betaling af acontobeløb, og hvorvidt de skal indgå i beregningerne til N+2-reglen eller ej, for så vidt angår de forskningsprojekter, der er blevet samfinansieret af strukturfondene som led i det operationelle F & U-program for mål 2 i Spanien i år 2000, 2001, 2002 og 2003?

(1) EFT L 161 af 26.6.1999, s. 1.

Svar afgivet på Kommissionens vegne af Michel Barnier

(12. juni 2003)

Hvad angår mål 1 i Spanien, henviser Kommissionen det ærede medlem til sit svar på skriftlig forespørgsel nr. E-1376/03(1) om samme emne.

Da mål 2 aktionerne i Spanien foregår på grundlag af syv SPD, findes der ikke som det er tilfældet med mål 1 noget operationelt tværregionalt forsknings- og udviklingsprogram.

Når det gælder mål 2 deltager EFRU i finansieringen af forskningsprojekterne i forbindelse med foranstaltning 3.2 for de enkelte SPD's vedkommende. Hvad disse SPD angår, er den første frist for eventuel anvendelse af reglen n+2 den 31. december 2003.

(1) Se side 178.